Βασίλης Βασιλειάδης

Ο Βασίλης Βασιλειάδης ήταν διακεκριμένος ζωγράφος, σκηνογράφος και ενδυματολόγος. Γεννήθηκε το 1927 στη Νέα Ιωνία και απεβίωσε το 1991 μετά από ατύχημα.

Βιογραφικό
Σε ηλικία μόλις 17 ετών μπήκε στη σχολή καλών τεχνών ως εξαιρετικό ταλέντο όπου είχε δασκάλους τον Παρθένη και τον Μπισκίνη. Αγάπησε και τη ζωγραφική και το θέατρο ενώ σπούδασε και στη Δραματική Σχολή του Ωδείου Αθηνών με δασκάλους τον Α. Βεάκη και τον Δ. Ροντήρη. Συνέχισε τις σπουδές του με υποτροφία στο Παρίσι στην  ''Ανωτάτη Εθνική Σχολή Διακοσμητικών Τεχνών''  και στη συνέχεια πήρε μαθήματα σκηνογραφίας στην όπερα του Παρισιού. Όταν επέστρεψε στην Ελλάδα δίδαξε στη σχολή Δοξιάδη αλλά και στη σχολή του Καρόλου Κουν ενώ σχεδόν ταυτόχρονα εκλέχτηκε έφορος στην Ανωτάτη Σχολή Καλών Τεχνών στο τμήμα του φροντιστηρίου διακόσμησης και σκηνογραφίας όπου δίδαξε επί 14 συναπτά έτη. Δημιούργησε σκηνογραφίες και κοστούμια για το Εθνικό θέατρο, το Κ.Θ.Β.Ε. ,το θέατρο Τέχνης και πολλά άλλα. Έλαβε μέρος σε πολλές εκθέσεις με σημαντικές διακρίσεις. 

Έγινε φίλος με τον Γιάννη Τσαρούχη από το έργο του οποίου επηρεάστηκε ενώ ο ίδιος ο Τσαρούχης είχε δηλώσει ότι «Ο Β. Βασιλειάδης είναι πράγματι καλλιτεχνική ιδιοφυία με σπάνια σχεδιαστικά χαρίσματα και έμφυτον αίσθημα διακοσμητικής». Επίσης ο Παντελής Πρεβελάκης έγραψε για αυτόν «Ο κ. Βασιλειάδης είναι ικανώτατος σχεδιαστής έχει προσέτι επιδείξει αξιολογότατα έργα ζωγράφου και γλύπτου. Ως σκηνογράφος έχει διακριθεί πλειστάκις. Είναι εξ εμφύτου κλίσεως άριστος δάσκαλος, αφοσιωμενος πάση ψυχή εις το έργον του, εμπνευσμένος και ευρυμαθής. Οι μαθηταί του, άνευ εξαιρέσεως, τον ηγάπησαν και τον ετίμησαν. Εις κρισίμους περιστάσεις απέδειξε άψογον ήθος». Ο Αλέκος Κοντόπουλος είπε επίσης για τον Βασιλειάδη «Είχα την ευκαιρίαν να γνωρίσω το έργον του νέου καλλιτέχνου κ. Β. Βασιλειάδη και διαπίστωσα ότι η εργασία του εν λόγω καλλιτέχνου χαρακτηρίζεται από μίαν αυστηράν επίδοσιν και από μίαν συνεχή ποιητικήν πρόοδον, η οποία δεικνύει έναν καλλιτεχνην σπανίας ικανότητος».

 Θεατρικές παραστάσεις 
Κατάλογος ελληνικών θεατρικών παραστάσεων, στις οποίες ο Βασιλειάδης εργάστηκε ως σκηνογράφος ή/και ενδυματολόγος.

 χρονική περίοδος παράσταση εταιρεία παραγωγής θέατρο σκηνοθέτης Ελληνική Θεατρική Περίοδος 1960/1961 Ο ματωμένος γάμος Θίασος Νίκου Χατζίσκου Υπαίθριον Θέατρον Νίκου Χατζίσκου Νίκος Χατζίσκος Ελληνική Θεατρική Περίοδος 1962/1963 Ανδόρρα Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1963/1964 Ο παγοπώλης έρχεται Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1963/1964 Αχ, αυτά τα φαντάσματα Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1964/1965 Το πανηγύρι Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1965/1966 Ποιος φοβάται τη Βιρτζίνια Γουλφ Θέατρο Τέχνης «Κάρολος Κουν» Θέατρο Τέχνης Κάρολος Κουν - Υπόγειο Κάρολος Κουν Ελληνική Θεατρική Περίοδος 1966/1967 Έντα Γκάμπλερ Θίασος Έλσας Βεργή Θέατρο Έλσας Βέργη Κωστής Μιχαηλίδης Ελληνική Θεατρική Περίοδος 1968/1969 Ο πατέρας Θίασος Αλέξη Μινωτή - Κατίνας Παξινού Θέατρο ΔιάναΘέατρο Αυλαία Αλέξης Μινωτής Ελληνική Θεατρική Περίοδος 1968/1969 Ταξίδι μακριάς ημέρας μέσα στη νύχτα Θίασος Αλέξη Μινωτή - Κατίνας Παξινού Θέατρο ΛυρικόνΘέατρο Διάνα Αλέξης Μινωτής Ελληνική Θεατρική Περίοδος 1969/1970 Η Ήρα και το παγώνι Θίασος Αλέξη Μινωτή - Κατίνας Παξινού Θέατρο Rex Αλέξης Μινωτής Ελληνική Θεατρική Περίοδος 1969/1970 Βρυκόλακες Θίασος Αλέξη Μινωτή - Κατίνας Παξινού Θέατρο Rex Αλέξης Μινωτής Ελληνική Θεατρική Περίοδος 1969/1970 Οι παλαιστές Θίασος Αλέξη Μινωτή - Κατίνας Παξινού Θέατρο Rex Αλέξης Μινωτής Ελληνική Θεατρική Περίοδος 1970/1971 Ματωμένος γάμος Θίασος Αλέξη Μινωτή - Κατίνας Παξινού Θέατρο Rex Αλέξης Μινωτής Ελληνική Θεατρική Περίοδος 1970/1971 Η πόλη με τα πανιά Θίασος Αλέξη Μινωτή - Κατίνας Παξινού Θέατρο Rex Αλέξης Μινωτής Ελληνική Θεατρική Περίοδος 1973/1974 Κοριολανός Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών Κωστής Μιχαηλίδης Ελληνική Θεατρική Περίοδος 1974/1975 Το σπίτι της κούκλας Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδώνπεριοδεία Κωστής Μιχαηλίδης Ελληνική Θεατρική Περίοδος 1987/1988 Ο πατέρας Εθνικό Θέατρο της Ελλάδας Κτήριο Τσίλερ Αλέξης Μινωτής

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές
 Μοσχονάς Γ. Νίκος: Βασίλης Βασιλειάδης, Πνευματικό Κέντρο Δήμου Νέας Ιωνίας[Αττικής], Νέα Ιωνία, 1998

Κατηγορία:Έλληνες σκηνογράφοι
Κατηγορία:Έλληνες ενδυματολόγοι
Κατηγορία:Απόφοιτοι του Ωδείου Αθηνών
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Έλληνες ζωγράφοι του 20ού αιώνα